***DELO NA DALJAVO***

Pozdravljen/a.

Upam, da si velikonočne praznike odlično preživel/a.

V tem tednu bi na šoli potekal zeleni teden, ki bi se zaključil v soboto, z očiščevalno akcijo. Seveda le ta letos odpade.

Mi pa nadaljujemo z  poukom na daljavo.

Pri matematiki bo nekaj novih nalog, saj utrjujemo snov o **PRESLIKAVAH** ter **TRIKOTNIKIH IN ŠTIRIKOTNIKIH.**

Ker sem skoraj prepričana, da imaš kakšno vprašanje glede omenjenih tem pri matematiki te prosim, da do petka zbereš vprašanja in mi tisto kar te žuli predstaviš v videokonferenčnem srečanju, ki ga bomo imeli v **petek, 17. 4. 2020**. Videokonferenčno srečanje bo potekalo **ob 11 .00**. Priključi se, tudi če nimaš nobenega vprašanja, boš pa lahko pomagal sošolcem odgovoriti na njihova vprašanja.

Da boš do petka pripravljen reši v **učbeniku** naloge:

PRESLIKAVE: Špela se preizkusi, **stran 111 in 112**

TRIKOTNIKI IN ŠTIRIKOTNIKI: Špela se preizkusi, **stran 154**

**Na katerem spletnem naslovu se srečamo:** [**https://vox.arnes.si/os-velikapolana\_si-7razred/**](https://vox.arnes.si/os-velikapolana_si-7razred/)

Prijavi se kot gost, kjer vpiši svoje ime in priimek ali preko AAI računa, ki ga uporabljaš za vstop v spletno učilnico pri matematiki.

Ker pa prijava od tebe zahteva tudi nekaj dela s pripravo računalnika, ti prilagam navodila: <https://www.arnes.si/pomoc-uporabnikom/spletne-konference-vox/uporaba-vox-a/vox-in-flash/>

Vstopiš v naše srečanje lahko seveda prej in preveriš ali tvoj dostop deluje, če ne mi piši na lidija.smej@os-velikapolana.si.

Se vidimo in slišimo torej v petek, 17. 4. 2020 ob 11.00!

 Želim ti veliko pozitivne ustvarjalnosti!